**המעבדה לקוגניציה חברתית (Social Cognition Lab) של ד״ר טלי קליימן מחפשת עוזר/ת מחקר.**

המחקר במעבדה עוסק באינטראקציה בין מוטיבציה לקוגניציה בתהליכי ויסות עצמי (self-regulation). אנחנו מתעניינים במצבים בהם יש יותר מאלטרנטיבה אחת ל- כיצד לחשוב, להרגיש, או מה לעשות. מצבים בהם דברים ״לא זורמים״, לא עוברים באופן חלק. שאלות המחקר שאנו שואלים מתבססות על הרעיון שקונפליקטים פנימיים (בין מוטיבציות, קוגניציות, רגשות וכו') משפיעים על הדרך בה אנשים תופסים את העולם, חושבים ופועלים, עם השלכות גם לגבי עצמם וגם לגבי אחרים. אנו שואלים את השאלות הללו מתוך הפרספקטיבה הרחבה של קוגניציה חברתית – התהליכים הקוגניטיביים שעומדים בבסיסה של הפסיכולוגיה וההתנהגות החברתית.

אנו עורכים ניסויים במעבדה באוניברסיטה ו-online ומשתמשים במגוון מדדים, התנהגותיים, ובעתיד אף במעקב אחר תנועות עיניים ו-EEG.

אנחנו מחפשים עוזר/ת מחקר עם עניין במחקר ומוטיבציה ללמוד. עוזר/ת המחקר י/תהיה חלק אינטגרלי מהמעבדה וי/תהיה אחראי/ת על גיוס והרצה של נבדקים, י/תיקח חלק בתכנון והוצאה לפועל של מחקרים וניתוח ממצאים של ניסויים.

היקף המשרה כ-15 שעות שבועיות. המחויבות למשרה היא לשנה לפחות, עם עדיפות לשנתיים. תחילת העבודה לקראת תחילת שנת הלימודים.

מועמדים/ות מעוניינים/ות אנא שלחו קורות חיים וגיליון ציונים אל kleimanlabhuji@gmail.com. במידה שיש לכם/ן מיומנויות תכנות (java, MATLAB, python וכו'), או עיצוב (Photoshop למשל), או ניסיון קודם במחקר פסיכופיזיולוגי אנא ציינו זאת (המיומנויות הללו הן תוספת מבורכת אך לא נדרשות למשרה).